
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

352 Τροποποίηση διατάξεων του άρθρου 73 παρ. 1 
του από 30.11.1939 Βασ. Διατάγματος «Περί 
τρόπου εκποιήσεως κινητών και ακινήτων και 
εκμισθώσεως ακινήτων καταλειπομένων κατά 
κληρονομιάν, κληροδοσίαν ή δωρεάν εις το Κρά¬ 
τος και υπέρ κοινωφελών σκοπών, ως και των 
ανηκόντων εις κοινωφελή ιδρύματα και περιου¬ 
σίας (Α' 523), όπως τούτο τροποποιήθηκε με τα 


Π.Δ/τα 755/1976 (Α' 273), 346/1987 (Α' 157) 
και 151/1990 (Α'56). 1 

353 Απαγόρευση αλιείας με κυκλικά δίχτυα (γριγρί) νύ¬ 

χτας στον Όρμο Αντίκυρας. 2 

354 Τροποποίηση του Προεδρικού Διατάγματος 

251/93 (ΦΕΚ 111/Α/93). 3 


355 Προσαρμογή της Ελληνικής Νομοθεσίας προς τις 
διατάξεις της οδηγίας 89/684/ΕΟΚ της 21ης 
Δεκεμβρίου 1989 που αφορά την επαγγελματική 
κατάρτιση των οδηγών οχημάτων που μεταφέ¬ 
ρουν οδικώς επικίνδυνα εμπορεύματα. 4 


ΑΠΟΦΑΣΕΙΣ 

Έγκριση Πρωτοκόλλου υπ’ αριθ. 64 για τις εργασίες 
της Μικτής Ελληνο-Βουλγαρικής Μεθοριακής 
Επιτροπής της 56ης τακτικής συνόδου, Θεσσα¬ 
λονίκη 1.7.1994. 5 


ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ της «Συμφωνίας Ελλά¬ 
δος - Ρουμανίας για συνεργασία του Υπουργείου 
Δημόσιας Τάξης της Ελληνικής Δημοκρατίας και 
του Υπουργείου Εσωτερικών της Ρουμανίας σε 
θέματα αρμοδιότητάς τους» (Βουκουρέστι, 
6.6.1992). 6 


Ανακοίνωση για τη θέση σε ισχύ της Συμφωνίας μεταξύ 
του Υπουργείου Υγεΐας-Πρόνοιας και Κοινωνι¬ 
κών Ασφαλίσεων της Ελληνικής Δημοκρατίας και 
του Υπουργείου Εργασίας και Κοινωνικών Ασφα¬ 
λίσεων της Κυπριακής Δημοκρατίας για συνερ¬ 
γασία στους τομείς ευημερίας / πρόνοιας και σε 
θέματα που αφορούν τα άτομα με ειδικές ανά¬ 
γκες. (Λευκωσία, 28.6.199). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 331/94 αρμοδιότητας 
Υπουργείου Υγείας, Πρόνοιας και Κοινωνικών 


Ασφαλίσεων. 8 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 352 (1) 


Τροποποίηση διατάξεων του άρθρου 73 παρ. 1 του από 
30.11.1939 Βασ. Διατάγματος «Περί τρόπου εκποιή¬ 
σεως κινητών και ακινήτων και εκμισθώσεως ακινήτων 
καταλειπομένων κατά κληρονομιάν, κληροδοσίαν ή 
δωρεάν εις το Κράτος και υπέρ κοινωφελών σκοπών, 
ως και των ανηκόντων εις κοινωφελή ιδρύματα και πε¬ 
ριουσίας (Α' 523), όπως τούτο τροποποιήθηκε με τα 
Π.Δ/τα 755/1976 (Α' 273), 346/1987 (Α' 157) και 
151/1990 (Α' 56). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4,14,19, 20,38 παρ. 1,70 
παρ. 1,71,72 παρ. 1,100 παρ. 2 και 155 παρ. 1 του Α.Ν. 
2039/1939 (Α'455). 

2. Τις διατάξεις του άρθρου 29Α του Ν. 1558/85 (Α’ 
137) που προστέθηκαν με το άρθρο 27 του Ν. 2081/92 
(Α' 154). 

3. Την αριθ. πρωτ. 1026431/268/0006Α/2.3.1994 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες 
Υπουργού Οικονομικών στους Υφυπουργούς Οικονομι¬ 
κών. (ΦΕΚ Β'154). 

4. Την από 24.5.1994 σύμφωνη γνωμοδότηση του Συμ¬ 
βουλίου Εθνικών Κληροδοτημάτων. 

5. Το γεγονός ότι η αποζημίωση που προβλέπεται από 

τις ανωτέρω διατάξεις δεν βαρύνει τον κρατικό προϋπολο¬ 
γισμό. 

6. Τις αριθ. 394/94 και 578/94 γνωμοδοτήσεις του 
Συμβουλίου Επικράτειας. Με πρόταση του Υφυπουργού 
Οικονομικών, αποφασίζουμε: 

Αρθρο μόνο 

Τα οριζόμενα στην παράγραφο 1 του άρθρου 73 του 
από 30.11.1939 Βασ. Δ/τος (Α' 523) όρια αποζημίωσης 
των δημοσίων υπαλλήλων, όπως αυτά αναπροσαρμόσθη- 
καν με τα Π. Δ/τα 755/1976 (Α' 723), 346/1987 (Α' 157) 
και 151/1990 (Α' 56) αναπροσαρμόζονται ως εξής: 

Γία τους υπαλλήλους που υπηρετούν στην Ελλάδα μέχρι 
δώδεκα χιλιάδες (12.000) δρχ., και για τους υπαλλήλους 
που υπηρετούν στο εξωτερικό μέχρι είκοσι χιλιάδες 
(20.000) δραχμές κατά την κρίση του Υπουργού των Οικο¬ 
νομικών. 

Στον Υφυπουργό των Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 5 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 353 (2) 

Απαγόρευση αλιείας με κυκλικά δίχτυα (γριγρί) νύχτας 

στον Όρμο Αντίκυρας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 10 του Ν.Δ. 420/1970 «Αλιευτικός Κώ- 
διξ» (Α' 27), όπως αντικαταστάθηκε με την παρ. 2 του άρ¬ 
θρου 3 του Ν. 1740/1987 «Αξιοποίηση και προστασία κο¬ 
ραλλιογενών σχηματισμών, ιχθυοτρόφων υδάτων, υδατο¬ 
καλλιεργειών και άλλες διατάξεις» (Α' 221). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 «Ρύθμιση του θεσμού 
των Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ¬ 
γελματικών και άλλες διατάξεις» (Α' 154). 

2. Την 6033/13.7.1994 κοινή απόφαση του Πρωθυ¬ 
πουργού και του Υπουργού Γεωργίας «Ανάθεση αρμοδιο¬ 
τήτων στους Υφυπουργούς Γ εωργίας Φλώρο Κωνσταντί¬ 
νου και Βασίλειο Βασιλακάκη» (Β 550). 

3. Την 177/94 γνωμοδότηση του Συμβουλίου Αλιείας. 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

5. Την 582/1994 γνωμοδότηση του Συμβουλίου της 
Επικράτειας, με πρόταση του Υφυπουργού Γεωργίας, 
αποφασίζουμε: 

Άρθρο μόνο 

1. Απαγορεύεται για όλο το χρόνο η αλιεία με κυκλικά 
δίχτυα (γριγρί) νύχτας εντός του κόλπου Άσπρα Σπίτια 


(Αντίκυρας) εσωτερικά της νοητής γραμμής που ενώνει το 
Ακρωτήριο «Πάγκαλος» με τα νοτιότερα άκρα των νησίδων 
«Τσαρούχι», «Δασκαλιό» και «Άμπελος» και την απέναντι 
ακτή «Ρηχά». 

2. Από τη δημοσίευση του παρόντος διατάγματος κα- 
ταργείται η περιπτ. β της παρ. 3 του άρθρου 13 του από 
23-3/8.4.1953 Β. Δ/τος «περί κανονισμού της δια κυκλι¬ 
κών δικτύων (γρι - γρι) αλιείας» (Α' 81). 

Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΦΛΩΡΟΣ ΚΩΝΣΤΑΝΤΙΝΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 354 (3) 

Τροποποίηση του Προεδρικού Διατάγματος 251 /93 (ΦΕΚ 
111/Α/93). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 108 του Ν. 2071/92 «Εκ¬ 
συγχρονισμός και Οργάνωση Συστήματος Υγείας» (ΦΕΚ 
123/15.7.92 τ.Α'). 

2. Το άρθρο 29Α του Ν. 1558/1985, όπως προσετέθη 
με το άρθρο 27 Ν. 2081/1992, με το οποίο καθορίζεται 
έλεγχος των δαπανών που προκαλοϋν οι κανονιστικές 
διοικητικές πράξεις (ΦΕΚ 154/Α/92). 

3. Τις διατάξεις των 272/92 (ΦΕΚ 143Α) και 251/93 
(ΦΕΚ 111 Α) Προεδρικών Διαταγμάτων. 

4. Το αριθ. 6004/94 έγγραφο του Υπουργείου Δημό¬ 
σιας Τάξης σχετικά με την απαλλαγή των υπηρεσιών της 
Ελληνικής Αστυνομίας από την ευθύνη εκτέλεσης εργα¬ 
σιών ξένων προς την αποστολή τους. 

5. Το γεγονός ότι από τις διατάξεις του παρόντος Προε¬ 
δρικού Διατάγματος δεν προκαλείται δαπάνη σε βάρος 
του Κρατικού Προϋπολογισμού. 

6. Την αριθ. ΔΥ3α/οικ. 370 (ΦΕΚ 550/Β/94) Κοινή 
Απόφαση Πρωθυπουργού και Υπουργού Υγείας, Πρόνοιας 
και Κοινωνικών Ασφαλίσεων «Ανάθεση αρμοδιοτήτων 
στους Υφυπουργούς Υγείας, Πρόνοιας και Κοινωνικών 
Ασφαλίσεων». 

7. Την αριθ. 559/1994 Γνωμοδότηση του Συμβουλίου 
της Επικράτειας με πρόταση των Υπουργών Οικονομικών 
και Εθνικής Παιδείας και θρησκευμάτων και του Υφυ¬ 
πουργού Υγείας, Πρόνοιας και Κοινωνικών Ασφαλίσεων, 
αποφασίζουμε: 

Άρθρο μόνο 

Το πρώτο εδάφιο της περιπτώσεως β της παραγράφου 
1 του Π.Δ. 251/93 «περί τροποποιήσεως του Π.Δ. 272/92 
«περί εισαγωγής, μετεγγραφής κ.λπ. των μαθητών των 
Μέσων Τεχνικών Επαγγελματικών Νοσηλευτικών Σχολών 
(ΜΤΕΝΣ), ΦΕΚ 143/Α, αντικαθίσταται ως ακολούθως: 

«β. Εντοπιότητα: Βαθμοί 20. Ως εντοπιότητα λαμβάνε- 
ται υπόψη ο τόπος μονίμου κατοικίας από διετίας και 
πλέον του υποψηφίου μαθητού, όπου λειτουργεί Μέση 
Τεχνική Επαγγελματική Νοσηλευτική Σχολή, με σχετική 

βεβαίωση της οικείας Δημοτικής ή Κοινοτικής Αρχής. 

Στον Υφυπουργό Υγείας, Πρόνοιας και Κοινωνικών 
Ασφαλίσεων αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΦ. ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΩΝ 

Α. ΠΑΠΑΑΟΠΟΥΛΟΣ Ν. ΦΑΡΜΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΠΑΠΑΝΔΡΕΟΥ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 355 (4) 

Προσαρμογή της Ελληνικής Νομοθεσίας προς τις διατά¬ 
ξεις της οδηγίας 89/684/ΕΟΚ της 21ης Δεκεμβρίου 
1989 που αφορά την επαγγελματική κατάρτιση των 
οδηγών οχημάτων που μεταφέρουν οδικώς επικίνδυνα 
εμπορεύματα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 4 του Ν. 1338/1983 «εφαρμογή του Κοι¬ 
νοτικού Δικαίου» (Α' 34) όπως αντικαταστάθηκε με την 
παρ. 4 του άρθρου 6 του Ν. 1440/1984 (Α' 70) και τροπο¬ 
ποιήθηκε με το άρθρο 31 του Ν. 2076/1992. 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137) όπως προστέθηκε με το 
άρθρο 27 του Ν. 2081 /1992 (Α' 154). 

2. Το γεγονός ότι από τις διατάξεις του παρόντος Δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

3. Την με αριθμ. 508/1994 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνικής 
Οικονομίας και του Υπουργού Μεταφορών και Επικοινω¬ 
νιών, αποφασίζουμε: 

Αρθρο 1 

Σκοπός - Πεδίο εφαρμογής 

1. Σκοπός του παρόντος διατάγματος είναι η προσαρ¬ 
μογή της Ελληνικής νομοθεσίας προς τις διατάξεις της 
οδηγίας 89/684/ΕΟΚ του Συμβουλίου της 21.12.1989 
«για την επαγγελματική κατάρτιση οδηγών οχημάτων για 
την οδική μεταφορά επικινδύνων εμπορευμάτων» (Ε.Ε.Ι.. 
398/33/30.12.1989), με την καθιέρωση Πιστοποιητικού 
Επαγγελματικής Κατάρτισης των οδηγών που εκτελούν 
εθνικές και διεθνείς οδικές μεταφορές επικίνδυνων 
εμπορευμάτων. 

α. Με οχήματα των οποίων το ανώτατο επιτρεπόμενο 
βάρος υπερβαίνει τους 3,5 τόννους και τα οποία μεταφέ¬ 
ρουν τα εμπορεύματα αυτά σε ποσότητες που υπερβαί¬ 
νουν τα κατώτατα όρια τα οποία προβλέπονται στο περι¬ 
θώριο 10011 της ΑΡΗ. Ωστόσο, για τις εκρηκτικές ύλες 
και αντικείμενα, τα οχήματα συνυπολογίζονται ανεξάρ¬ 
τητα από το ανώτατο επιτρεπόμενο βάρος τους, 
β. Με βυτιοφόρα οχήματα ή μεταφορικές μονάδες, που 


περιλαμβάνουν βυτία ή εμπορευματοκιβώτια - βυτία, χω¬ 
ρητικότητας άνω των 3.000 λίτρων ή και ανώτατου επιτρε¬ 
πόμενου βάρους άνω των 3,5 τόννων, όταν τα οχήματα 
αυτά ή αυτές οι μεταφορικές μονάδες μεταφέρουν επικίν¬ 
δυνα εμπορεύματα ή πραγματοποιούν οδική διαδρομή 
μετά την εκφόρτωση των επικίνδυνων εμπορευμάτων χω¬ 
ρίς να έχουν καθοριστεί ή/και εξαερωθεί τα βυτία ή τα 
εμπορευματοκιβώτια - βυτία. 

2. Οι οδηγοί που εκτελούν τις ως άνω εθνικές ή διεθνείς 
μεταφορές επικίνδυνων εμπορευμάτων πρέπει να είναι 
κάτοχοι του Πιστοποιητικού Επαγγελματικής Κατάρτισης, 
που χορηγείται από τις οικείες Υπηρεσίες Συγκοινωνιών 
της Χώρας (Διευθύνσεις, Τ μήματα και Γ ραφεία Συγκοινω¬ 
νιών Νομαρχιακού επιπέδου), στο οποίο βεβαιώνεται η 
επιτυχής ολοκλήρωση κύκλου κατάλληλης κατάρτισης για 
την οδική μεταφορά επικίνδυνων εμπορευμάτων. 

3. Οι διατάξεις του παρόντος Προεδρικού Διατάγματος 
δεν εφαρμόζονται στα οχήματα που ανήκουν στις ένοπλες 
δυνάμεις της χώρας ή βρίσκονται υπό την ευθύνη των ενό¬ 
πλων δυνάμεων. 

Αρθρο 2 

Ορισμοί 

Για τους σκοπούς του παρόντος νοούνται ως: 

1. «ΑϋΗ» η Ευρωπαϊκή Συμφωνία για τις Διεθνείς Οδι¬ 
κές Μεταφορές Επικίνδυνων Εμπορευμάτων (ΑϋΒ), η 
οποία έγινε στη Γενεύη, στις 30 Σεπτεμβρίου 1957, κυ¬ 
ρώθηκε με το Ν. 1741/1987 «κύρωση Ευρωπαϊκής Συμ¬ 
φωνίας για τη Διεθνή Οδική Μεταφορά Επικίνδυνων 
Εμπορευμάτων (ΑϋΗ) που υπογράφηκε στη Γενεύη την 
30η Σεπτεμβρίου 1957» (Α' 225) και αναθεωρήθηκε εξ 
ολοκλήρου με την απόφαση του Υπουργού Μεταφορών 
και Επικοινωνιών με αριθμό 50941/40/5.1.90 «Ευρω¬ 
παϊκή συμφωνία για τη Διεθνή Μεταφορά επικίνδυνων 
εμπορευμάτων (ΑϋΗ) και πρωτόκολλο υπογραφής» (Β' 
104). 

2. «οδική μεταφορά», κάθε μετακίνηση, επί οδών που 
είναι ανοικτές σε δημόσια χρήση, οχήματος που χρησιμο¬ 
ποιείται για τη μεταφορά επικίνδυνων εμπορευμάτων. 

3. «οδηγός», κάθε προσώπο που έχει αναλάβει την οδή¬ 
γηση του οχήματος, ακόμη και για μικρό χρονικό διάστημα. 

4. «βυτιοφόρο όχημα», «μεταφορική μονάδα», «βυτία» 
όπως ορίζονται στο περιθώριο 10014 της ΑϋΒ. 

5. «επικίνδυνα εμπορεύματα» τα υλικά και αντικείμενα 
που λαμβάνουν αυτόν τον χαρακτηρισμό στην ΑϋΒ. 

6. «Πιστοποιητικό Επαγγελματικής Κατάρτισης» το πι¬ 
στοποιητικό που προβλέπεται στο προσάρτημα Β6 της 
ΑϋΒ. 

7. «Προσωρινό Πιστοποιητικό Επαγγελματικής Κατάρτι¬ 
σης», το πιστοποιητικό που προβλέπεται στο προσάρτημα 
Β6 της ΑϋΒ με τη μνεία «Εφαρμογή του άρθρου 4 παρά¬ 
γραφος 2 της οδηγίας 89/684/ΕΟΚ και ισχύει μόνο για τις 
μεταφορές που πραγματοποιούνται στο εσωτερικό του 
κράτους μέλους που έχει χορηγήσει αυτό το πιστοποιη¬ 
τικό». 

Αρθρο 3 

Επαγγελματική κατάρτιση 

1. Η κατάρτιση που απαιτείται από τους οδηγούς που 
αναφέρει το άρθρο 1 για την απόκτηση του Πιστοποιητι¬ 
κού Επαγγελματικής Κατάρτισης παρέχεται στα πλαίσια 

μιας σειράς θεωρητικών μαθημάτων και πρακτικών ασκή¬ 
σεων, σε αναλυτική ύλη εγκεκριμένη από τις Διευθύνσεις 
Τεχνικού Ελέγχου Οχημάτων και Οδικής Κυκλοφορίας της 
Κεντρικής Υπηρεσίας του Υπουργείου Μεταφορών και 
Επικοινωνιών. 

2. Ουσιαστικός στόχος της κατάρτισης αυτής είναι να 
ευαισθητοποιηθούν οι ενδιαφερόμενοι όσον αφορά τους 
κινδύνους που παρουσιάζει η μεταφορά επικίνδυνων 
εμπορευμάτων και να αποκτήσουν τις απαραίτητες βασι¬ 
κές γνώσεις για τη μείωση στο ελάχιστο των πιθανοτήτων 
ατυχήματος και, σε περίπτωση που συμβεί ατύχημα, για τη 
διασφάλιση της εφαρμογής των μέτρων ασφάλειας που 
θα μπορούσαν να αποδειχθούν αναγκαία για την προστα¬ 
σία της ανθρώπινης ζωής, και του περιβάλλοντος και για 
τον περιορισμό των επιπτώσεων του ατυχήματος. 

3. Η εν λόγω κατάρτιση περιλαμβάνει τουλάχιστον τη δι¬ 
δακτέα ύλη που εκτίθεται στο άρθρο 8 και παρέχεται με 
εκπαιδευτικά προγράμματα επαγγελματικής κατάρτισης 
που οργανώνονται και πραγματοποιούνται από τις Διευ¬ 
θύνσεις Τεχνικού Ελέγχου Οχημάτων και Οδικής Κυκλο¬ 
φορίας της Κεντρικής Υπηρεσίας του Υπουργείου Μετα¬ 
φορών και Επικοινωνιών ή από άλλους φορείς που εγκρί- 
νονται με αποφάσεις του Υπουργού Μεταφορών και Επι¬ 
κοινωνιών. Τα δίδακτρα που καταβάλλονται από τους εν¬ 
διαφερομένους καθορίζονται κατά περίπτωση από τους 
αρμόδιους φορείς που οργανώνουν και πραγματοποιούν 
την σχετική κατάρτιση. 

4. Η χορήγηση του Πιστοποιητικού Επαγγελματικής Κα¬ 
τάρτισης προϋποθέτει: 

α. Πτυχίο Γ' τάξεως Γυμνασίου (ή ισοτίμου σχολής) του¬ 
λάχιστον, Ειδικά, για τους έχοντες ασκήσει το επάγγελμα 
του οδηγού οχημάτων επικίνδυνων εμπορευμάτων για διά¬ 
στημα 5 ετών πριν από την ημερομηνία ισχύος του παρό¬ 
ντος, απαιτείται τουλάχιστον απολυτήριο Δημοτικού Σχο¬ 
λείου. 

β. Κατοχή άδεια οδήγησης Γ' κατηγορίας τουλάχιστον, 
γ. Ολοκλήρωση της επαγγελματικής κατάρτισης, 
δ. Επιτυχία σε σχετικές εξετάσεις που διενεργούνται με 
μέριμνα των οικείων Υπηρεσιών Συγκοινωνιών κατά τους 
μήνες Απρίλιο και Οκτώβριο εκάστου έτους. Ειδικά κατά 
το πρώτο ημερολογιακό έτος εφαρμογής του παρόντος, ο 
προγραμματισμός των εξετάσεων θα πραγματοποιηθεί 
σύμφωνα με απόφαση του Γενικού Γραμματέα Μεταφο¬ 
ρών και Επικοινωνιών. 

5. Κάθε αίτηση για έκδοση, ανανέωση ή χορήγηση αντι¬ 
γράφου Πιστοποιητικού Επαγγελματικής Κατάρτισης πρέ¬ 
πει να συνοδεύεται επί ποινή απαραδέκτου με αποδει¬ 
κτικό είσπραξης Δημόσιας Οικονομικής Υπηρεσίας παρα- 
βόλου υπέρ του Δημοσίου το ύψος του οποίου καθορίζε¬ 
ται στις 10.000 δραχμές και αναπροσαρμόζεται με κοινή 
απόφαση των Υπουργών Οικονομικών και Μεταφορών και 
Επικοινωνιών δημοσιευμένη στην Εφημερίδα της Κυβερ- 
νήσεως. 

6. Με απόφαση του Υπουργού Μεταφορών και Επικοι¬ 
νωνιών καθορίζονται τα συνοδευτικά των αιτήσεων απο¬ 
δεικτικά στοιχεία και δικαιολογητικά, όλες οι αναγκαίες 
λεπτομέρειες για την υλοποίηση του υπόψη συστήματος 
εξετάσεων, τα της έκδοσης και ανανέωσης των Πιστοποι¬ 
ητικών Επαγγελματικής Κατάρτισης. Με την ίδια απόφαση 
καθορίζονται η αμοιβή των εκπαιδευτών της επαγγελματι¬ 
κής κατάρτισης που θα διοργανώσει το Υπουργείο Μετα¬ 
φορών και Επικοινωνιών καθώς και η αμοιβή των εξετα¬ 


στών στις διενεργούμενες από τις οικείες Υπηρεσίες Συ¬ 
γκοινωνιών εξετάσεις. Τα εξέταστρα θα κατατίθενται από 
τους ενδιαφερομένους στο λογαριασμό 541077 της Εθνι¬ 
κής Τράπεζας της Ελλάδας τον οποίο κα θα βαρύνουν οι 
αμοιβές εκπαιδευτών και εξεταστών του Υπουργείου Με¬ 
ταφορών και Επικοινωνιών, οι δαπάνες για την συγγραφή 
και έκδοση πληροφοριακών εντύπων και βιβλίων σχετικών 
με τις οδικές μεταφορές επικίνδυνων εμπορευμάτων κα¬ 
θώς και κάθε άλλη δαπάνη σχετική με την υλοποίηση του 
παρόντος Διατάγματος. 

Αρθρο 4 

Μεταβατικές ρυθμίσεις 

1. Οι οικείες Υπηρεσίες Συγκοινωνιών (Διευθύνσεις, 
Τμήματα και Γραφεία Συγκοινωνιών της Χώρας) χορηγούν 
Προσωρινό Πιστοποιητικό Επαγγελματικής Κατάρτισης 
στους οδηγούς που υποβάλουν για πρώτη φορά τη σχετική 
αίτηση εντός των τεσσάρων μηνών που προηγούνται της 
ημερομηνίας θέσης σε εφαρμογή, όπως ορίζεται στο άρ¬ 
θρο 7 του παρόντος, με μόνη προϋπόθεση ότι οι οδηγοί 
αυτοί αποδεικνύουν ότι έχουν ασκήσει τις δραστηριότητες 
του οδηγού οχημάτων μεταφοράς επικίνδυνων εμπορευ¬ 
μάτων κατά τα πέντε (5) έτη πριν από τη δημοσίευση του 
παρόντος. 

2. Το Προσωρινό Πιστοποιητικό ισχύει μόνο για τις μετα¬ 
φορές που πραγματοποιούνται στο εσωτερικό της χώρας 
και η ισχύς του λήγει στις 31 Δεκεμβρίου 1996. 

3. Για να χορηγηθεί το Προσωρινό Πιστοποιητικό πρέπει 
ο ενδιαφερόμενος να υποβάλει στην Υπηρεσία Συγκοινω¬ 
νιών του τόπου κατοικίας του βεβαίωση προϋπηρεσίας ως 
εξής: 

α. Εάν είναι αποκλειστικά και μόνο οδηγός του οχήμα¬ 
τος, βεβαίωση του εργοδότη (ιδιοκτήτη του οχήματος), 
που θα αναφέρει ρητά τα χρονικά διαστήματα απασχόλη¬ 
σης, το όχημα στο οποίο απασχολήθηκε (η δυναμικότητα 
του οποίου δεν πρέπει να υπολείπεται εκείνης που ανα- 
φέρεται ανωτέρω) και την κλάση της ΑϋΗ ή το εμπόρευμα 
της κλάσης που μεταφερόταν στο υπόψη χρονικό διά¬ 
στημα απασχόλησης. Από τη βεβαίωση ή τις βεβαιώσεις 
πρέπει να προκύπτει συνεχής απασχόληση του ενδιαφε¬ 
ρομένου στο συγκεκριμένο αντικείμενο επιτρεπομένης 
πάντως εποχιακής αναστολής δραστηριότητας και κάθε 
είδους διακοπής της απασχόλησης εφόσον δεν υπερβαί¬ 
νει τους έξι (6) μήνες ανά δωδεκάμηνο ή τους δεκαοκτώ 
(18) μήνες συνολικά. 

β. Εάν είναι οδηγός και ιδιοκτήτης του οχήματος. 

(1) Βεβαίωση της επιχείρησης που απασχολούσε τον 
οδηγό και όχημά του, στην οποία θα αναφέρεται ότι και 
στη προηγηθείσα περίπτωση και επίσης, 

(2) βεβαίωση του οδηγού - ιδιοκτήτη ότι οι υπόψη μετα¬ 
φορές εκτελέστηκαν από τον ίδιο. 

4. Οι βεβαιώσεις προϋπηρεσίας, των προηγουμένων 
περιπτώσεων θα είναι συντεταγμένες σε έντυπα υπευθύ¬ 
νων δηλώσεων του άρθρου 8 του Ν. 1599/86 και υπογρά¬ 
φονται από φυσικό πρόσωπο - ιδιοκτήτη της επιχείρησης. 
Εάν προκέιται για νομικό πρόσωπο ή συνεταιρισμό οι 
υπεύθυνες δηλώσεις υπογράφονται από τον κατά νόμο 
υπεύθυνο του νομικού προσώπου ή του συνεταιρισμού. 

Αρθρο 5 

Ισχύς και έντυπο του πιστοποιητικού 

1. Το Πιστοποιητικό Επαγγελματικής Κατάρτισης ισχύει 
για πέντε (5) έτη. 

2. Η ισχύς του πιστοποιητικού αυτού παρατείνεται για 
πενταετείς περιόδους εφόσον εναλλακτικά ο κάτοχός 
του: 

α. παρακολουθούσε κατά τη διάρκεια του τελευταίου 
έτους πριν από τη λήξη ισχύος του πιστοποιητικού, σχε¬ 
τικά επιμορφωτικά μαθήματα, και επέτυχε σε εξετάσεις 
κατ’ αναλογία των αναφερομένων στο άρθρο 3, ή 

β. μπορεί να αποδείξει κατ’ ανάλογο όπως και στο 
προηγούμενο άρθρο τρόπο, στην οικεία Υπηρεσία Συγκοι¬ 
νωνιών ότι άσκησε χωρίς διακοπή τη δραστηριότητά του 
από την ημερομηνία έκδοσης ή της τελευταίας παράτα¬ 
σης του Πιστοποιητικού του. 

Επιτρέπονται εποχιακές αναστολές δραστηριοτήτων 
και κάθε είδους διακοπής της απασχόλησης εφόσον δεν 
υπερβαίνουν τους έξι μήνες ανά δωδεκάμηνο. 

3. Με απόφαση του Υπουργού Μεταφορών και Επικοι¬ 
νωνιών καθορίζεται το υπόδειγμα εντύπου του Πιστοποιη¬ 
τικού Επαγγελματικής Κατάρτισης, του Προσωρινού Πι¬ 
στοποιητικού καθώς και οι συναφείς λεπτομέρειες. 

Άρθρο 6 

Αμοιβαία αναγνώριση 

Με την επιφύλαξη των διατάξεων του άρθρου 4 του πα¬ 
ρόντος, το πιστοποιητικό επαγγελματικής κατάρτισης που 
αναφέρει το άρθρο 1 και το οποίο χορηγείται από ένα κρά¬ 
τος μέλος της Ευρωπαϊκής Ένωσης αναγνωρίζεται στην 
Ελλάδα και αντιστρόφως. 

Άρθρο 7 

θέση σε εφαρμογή 

Οι οδηγοί οχημάτων που μεταφέρουν επικίνδυνα εμπο¬ 
ρεύματα πρέπει να είναι εφοδιασμένοι με το Πιστοποιη¬ 
τικό Επαγγελματικής Κατάρτισης τέσσερεις (4) μήνες 
μετά τη δημοσίευση του παρόντος. 

Άρθρο 8 
Διδακτέα ύλη 

Οι γνώσεις που πρέπει να συνεκτιμώνται για τη χορή¬ 
γηση του Πιστοποιητικού Επαγγελματικής Κατάρτισης 
πρέπει να αντλούνται από την εξής τουλάχιστον διδακτέα 
ύλη. 

1. γενικές διατάξεις που εφαρμόζονται στη μεταφορά 
επικίνδυνων εμπορευμάτων, 

2. κύριοι τύποι κινδύνων, 

3. μέτρα πρόσληψης και ασφάλειας, κατάλληλα για 
τους διάφορους τύπους κινδύνων, 

4. συμπεριφορά μετά από ατύχημα (πρώτες βοήθειες, 
ασφάλεια της κυκλοφορίας, βασικές γνώσεις σχετικά με 
τη χρησιμοποίηση του εξοπλισμού προστασίας, κ.λπ.), 

5. επισήμανση και σηματοδότηση των κινδύνων, 

6. τι πρέπει και τι δεν πρέπει να κάνει ένας οδηγός οχή¬ 
ματος κατά τη μεταφορά επικίνδυνων εμπορευμάτων, 

7. αντικείμενο και λειτουργία του τεχνικού εξοπλισμού 
των οχημάτων που χρησιμοποιούνται για τη μεταφορά επι¬ 
κίνδυνων εμπορευμάτων, 


8. απαγορεύσεις για την από κοινού φόρτωση στο ίδιο 
όχημα ή στο ίδιο εμπορευματοκιβώτιο, 

9. προφυλαχτικά μέτρα που πρέπει να λαμβάνονται 
κατά τη φόρτωση και την εκφόρτωση των επικίνδυνων 
εμπορευμάτων, 

10. χειρισμός και στοιβασία δεμάτων, 

11. συμπεριφορά εν κινήσει, των οχημάτων με βυτία ή 
με εμπορευματοκιβώτια - βυτία συμπεριλαμβανομένων 
των κινήσεων του φορτίου. 

Άρθρο 9 

Όργανα Ελέγχου - Κυρώσεις 

1. Ο έλεγχος των διατάξεων του παρόντος, ανατίθεται 
στις οικείες Υπηρεσίες Συγκοινωνιών. 

2. Ο έλεγχος της κατοχής του καταλλήλου εν ισχύ Πι¬ 
στοποιητικού Επαγγελματικής Κατάρτισης από οδηγό που 
εκτελεί μεταφορά επικίνδυνων εμπορευμάτων επί οδού, 
σύμφωνα με τις διατάξεις του παρόντος, ανατίθεται στα 
όργανα της Τροχαίας Κίνησης ή κλιμακίων υπαλλήλων των 
οικείων Υπηρεσιών Συγκοινωνιών ειδικά εξουσιοδοτημέ¬ 
νων με απόφαση Νομάρχη. 

3. Όσοι οδηγοί εκτελούν μεταφορά επικίνδυνων εμπο¬ 
ρευμάτων, χωρίς να είναι κάτοχοι ισχύοντος καταλλήλου 
Πιστοποιητικού Επαγγελματικής Κατάρτισης, τιμωρούνται 
με διοικητικό πρόστιμο 50.000 έως 200.000 δρχ. επιβαλ¬ 
λόμενο με απόφαση του οικείου Νομάρχη, πέραν των τυ¬ 
χών ποινών που επιβάλονται από άλλες διατάξεις. 

4. Οι ιδιοκτήτες οδικών οχημάτων που μεταφέρουν επι¬ 
κίνδυνα εμπορεύματα υποχρεούνται να χρησιμοποιούν 
οδηγούς που κατέχουν ισχύον κατάλληλο Πιστοποιητικό 
Επαγγελματικής Κατάρτισης. Σε αντίθετη περίπτωση τι¬ 
μωρούνται με Διοικητικό πρόστιμο 100.000 έως 
1.000.000 δρχ. επιβαλλόμενο με απόφαση του Οικείου 
Νομάρχη, πέραν των τυχόν ποινών που επιβάλλονται από 
άλλες διατάξεις. 

5. Τα ανωτέρω πρόστιμα εισπράττονται σύμφωνα με τις 
διατάξεις του κώδικα είσπραξης εσόδων του Δημοσίου. 

Άρθρο 10 
Ισχύς 

Η ισχύς του παρόντος διατάγματος αρχίζει από της δη- 
μοσιεύσεώς του στην Εφημερίδα της Κυβερνήσεως εκτός 
αν ορίζεται διαφορετικά στις διατάξεις αυτού. 

Στον Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 5 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΠΑΝΝΟΣ ΠΑΠΑΝΤΩΝΙΟΥ ΑΘΑΝΑΣΙΟΣ ΤΣΟΥΡΑΣ 

Α ΠΟΦΑΣΕΙ Σ 

Αριθ. Φ.0544/2/ΑΣ477/Μ.4364 (5) 

Έγκριση Πρωτοκόλλου υπ’ αριθ. 64 για τις εργασίες της 

Μικτής Ελληνο-Βουλγαρικής Μεθοριακής Επιτροπής 

της 56ης τακτικής συνόδου, Θεσσαλονίκη 1.7.1994. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΞΩΤΕΡΙΚΩΝ 

Έχοντας υπόψη: 

1) τη διάταξη του άρθρου 2 της Συμφωνίας Ελλάδος - 
Βουλγαρίας για τη πρόληψη και διευθέτηση των μεθορια¬ 
κών επεισοδίων και παραβιάσεων που υπογράφηκε στην 
πόλη Στάλιν στις 17 Αυγούστου 1955 περί συστάσεως Ελ¬ 
λη νο-Βουλγαρικής Μεθοριακής Επιτροπής, η οποία δεν 
κυρώθηκε νομοθετικά, 

2) τις διατάξεις της συμφωνίας Ελλάδος - Βουλγαρίας 
για τον έλεγχο της μεθοριακής γραμμής που υπογράφηκε 
στη Σόφια στις 4 Σεπτεμβρίου 1957, η οποία εγκρίθηκε με 
Υπουργική Απόφαση που δημοσιεύθηκε στην Εφημερίδα 
της Κυβερνήσεως υπ' αριθ. 115 της 16 Ιουνίου 1959, τεύ¬ 
χος Α', 

3) το περιεχόμενο του υπό έγκριση Πρωτοκόλλου, απο¬ 
φασίζουμε: 

Εγκρίνουμε ως έχει και στο σύνολό του το υπ’ αριθ. 64 
πρωτόκολλο για τις εργασίες της Μικτής Ελληνο- 
Βουλγαρικής Μεθοριακής Επιτροπής της 56ης τακτικής 
συνόδου που υπογράφηκε στη Θεσσαλονίκη στις 
1.7,1994, του οποίου το κείμενο σε πρωτότυπο στην ελ¬ 
ληνική γλώσσα έχει ως εξής: 

Αθήνα, 4 Νοεμβρίου 1994 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΞΩΤΕΡΙΚΩΝ 

Γ. ΑΡΣΕΝΗΣ Κ. ΠΑΠΟΥΛΙΑΣ 


ΠΡΩΤΟΚΟΛΛΟ 
Υπ’ αριθμ. 64 

Για την εργασία της Μικτής ΕΛΛΗΝΟ-ΒΟΥΛΓΑΡΙΚΗΣ 
ΜΕΘΟΡΙΑΚΗΣ ΕΠΙΤΡΟΠΗΣ της Πεντηκοστής Έκτης 
Τακτικής Συνόδου που έλαβε χώρα από 27 Ιουνίου έως 
1 Ιουλίου 1994 στην πόλη της ΘΕΣΣΑΛΟΝΙΚΗΣ. 


Στη σύνοδο συμμετείχαν: 

α. Από Ελληνικής Πλευράς: 


Ταξίαρχος 

ΙΩΑΝΝΗΣ ΣΚΟΥΤΕΛΑΚΟΣ 

Πρόεδρος 

Αντισυνταγματάρχης 

ΓΕΩΡΓΙΟΣ ΣΓ0ΥΡ0ΓΛ0Υ 

Γ ραμματέας 

Λοχαγός 

ΔΗΜΗΤΡΙΟΣ ΚΩΝΣΤΑΝΤΙΝΟΥ 

Μέλος 

Λοχαγός 

ΧΑΡΑΛΑΜΠΟΣ ΓΟΥΝΑΡΙΔΗΣ 

Τοπογράφος 

Αντισυνταγματάρχης 

ΑΘΑΝΑΣΙΟΣ ΚΟΤΣΑΝΗΣ 

Διερμηνέας 

β· 

Από Βουλγαρικής Πλευράς: 


Συνταγματάρχης 

ΓΚΕΟΡΓΚΙΤΕΤΕΡΕΚΟΒ 

Πρόεδρος 

Συνταγματάρχης 

ΒΑΣΙΛ ΣΤΑΝ0ΪΚ0Β 

Γραμματέας 

Ταγματάρχης 

ΚΥΡΙΛ ΚΥΡΙΛΟΒ 

Μέλος 

Λοχαγός 

ΣΤΟΠ ΑΝ ΣΤΟΓΙΑΝΟΒ 

Τοπογράφος 

Κύριος 

ΒΑΛΕΝΤΙΝ ΝΑΪΝΤΕΝΟΒ 

Διερμηνέας 


Έγινε αποδεκτή η παρακάτω Ημερήσια Διάταξη: 

1. Ανασκόπηση των μεθοριακών επεισοδίων και παρα¬ 
βάσεων που έγιναν στην ελληνο-βουλγαρική μεθόριο κατά 
το χρονικό διάστημα μεταξύ 55ης και 56ης τακτικών συνό¬ 
δων της Μικτής Ελληνο-Βουλγαρικής Μεθοριακής Επι¬ 
τροπής (ΜΕ-ΒΜΕ). 

2. Ανασκόπηση του έργου των μεθοριακών αντιπροσώ¬ 
πων, των αναπληρωτών και των πληρεξουσίων τους κατά 


το ως άνω χρονικό διάστημα. 

3. Απολογισμός του έργου που εκτελέστηκε κατά το 
θέρος του 1993 για την αποκατάσταση και συντήρηση των 
μεθοριακών οροσήμων, την εκκαθάριση του μεθοριακού 
αύλακα και της ζώνης αποψιλώσεως των 5-10 μέτρων από 
τις δύο πλευρές της οροθετικής γραμμής στα δυτικά τμή¬ 
ματα των τομέων πυραμίδων «Α», «Β-1», «Β-2» και «Ο». 

4. Εξέταση του θέματος της αποκαταστάσεως των εξα- 
φανισθέντων υπ' αριθμ. 33 και 66 οροσήμων καθώς και η 
αποκατάσταση της κλίσεως των υπ’ αριθ. 3,67,80,83 και 
84 οροσήμων του Ερυθροποτάμου. 

5. Εξέταση αποκαταστάσεως επικοινωνίας με ΡΑΧ με¬ 
ταξύ των προέδρων της ΜΕ-ΒΜΕ καθώς και μεταξύ των 
μεθοριακών αντιπροσώπων τομέων. 

6. Εξέταση της παράδοσης και παραλαβής των προσώ¬ 
πων που πέρασαν παράνομα την ελληνο-βουλγαρική με¬ 
θόριο και στερούνται ταξιδιωτικών εγγράφων. 

7. Καθορισμός του χρόνου διεξαγωγής της 57ης τακτι¬ 
κής συνόδου της μικτής ελληνο-βουλγαρικής μεθοριακής 
επιτροπής (ΜΕ-ΒΜΕ). 

ΕΠΙ ΤΟΥ ΘΕΜΑΤΟΣ «ΕΝΑ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε την γενική κατάσταση της Ελληνο-Βουλγαρικής Με¬ 
θορίου, κατά το χρονικό διάστημα μεταξύ της πεντηκο¬ 
στής πέμπτης και πεντηκοστής έκτης Τακτικών Συνόδων 
και προέβη στην ανασκόπηση των σημειωθέντων μεθο¬ 
ριακών επεισοδίων και παραβάσεων. 

Η επιτροπή διαπίστωσε ομόφωνα ότι, παρ’ όλες τις κα- 
ταβληθείσες απ’ αυτήν προσπάθειες, καθώς και από τους 
μεθοριακούς αντιπροσώπους και τα λοιπά όργανα των δύο 
χωρών κατά την εξεταζόμενη περίοδο, αυξήθηκε ο συνο¬ 
λικός αριθμός των μεθοριακών επεισοδίων και παραβά¬ 
σεων σε σύγκριση με την προηγούμενη περίοδο. 

Η Μικτή Ελληνο-Βουλγαρική Μεθοριακή Επιτροπή δια¬ 
πίστωσε ότι, κατά την παραπάνω περίοδο ανταλλάχτηκαν 
επιστολές και διεξήχθηκαν έκτακτες συναντήσεις μεταξύ 
των μεθοριακών αντιπροσώπων για παραβάσεις, οι οποίες 
δεν επηρέασαν την καλή συνεργασία μεταξύ των μεθορια¬ 
κών οργάνων των δύο χωρών και για τον λόγο αυτό η επι¬ 
τροπή ομόφωνα τις θεωρεί διευθετημένες. 

Οι δύο αντιπροσωπείες υποχρεούνται και στο μέλλον, 
κάθε μία στο έδαφός της, να συνεχίσουν τη λήψη των 
απαραίτητων μέτρων για τη μείωση στο ελάχιστο των με¬ 
θοριακών επεισοδίων και παραβάσεων. 

ΕΠΙ ΤΟΥ ΘΕΜΑΤΟΣ «ΔΥΟ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε τη δραστηριότητα των μεθοριακών αντιπροσώπων, 
των αναπληρωτών και πληρεξουσίων τους και διαπίστωσε 
ομόφωνα ότι, κατά την χρονική περίοδο μεταξύ της πεντη¬ 
κοστής πέμπτης και πεντηκοστής έκτης Τακτικών Συνό¬ 
δων καταβλήθηκαν προσπάθειες για εξέταση και επίλυση 
των θεμάτων που προέκυψαν στην Ελληνο-Βουλγαρική 
Μεθόριο, σύμφωνα με τους όρους της συμφωνίας του 
1955 και τις αποφάσεις της επιτροπής. 

Σαν αποτέλεσμα αυτού οι συναντήσεις και η ανταλλαγή 
των επιστολών μεταξύ τους διεξήχθησαν σε πνεύμα αμοι¬ 
βαίου σεβασμού, εμπιστοσύνης, συνεργασίας και κατα- 
νοήσεως. 

Η Μικτή Ελλη νο-Βουλγαρική Μεθοριακή Επιτροπή υπο- 

χρεώνει τους μεθοριακούς αντιπροσώπους, τους αναπλη¬ 
ρωτές και πληρεξούσιους τους να εργάζονται και στο μέλ¬ 
λον με αυξημένο πάντα ζήλο και αποτελεσματικότητα, για 
την εξέταση και επίλυση όλων των προβλημάτων, που 
μπορεί να παρουσιαστούν στην ελληνο-βουλγαρική μεθό¬ 
ριο. 

ΕΠΙ ΤΟΥ ΘΕΜΑΤΟΣ «ΤΡΙΑ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 


ΕΠΙ ΤΟΥ ΘΕΜΑΤΟΣ «ΕΞΙ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε το θέμα παράδοσης-παραλαβής των προσώπων τα 
οποία πέρασαν παράνομα την ελληνο-βουλγαρική μεθό¬ 
ριο και στερούνται ταξιδιωτικών εγγράφων και αποφάσισε 
ομόφωνα τα εξής: 


Η Μικτή Ελληνο-Βουλγαρική Μεθοριακή Επιτροπή δια¬ 
πίστωσε ότι, σε εκτέλεση της συμφωνίας μεταξύ των κυ¬ 
βερνήσεων της Λαϊκής Δημοκρατίας της Βουλγαρίας και 
της Ελλάδος του 1957, τα μεθοριακά όργανα των δύο χω¬ 
ρών εξετέλεσαν κατά το θέρος του 1993 πλήρως και στην 
προθεσμία που καθορίσθηκε, τις εργασίες για την αποκα¬ 
τάσταση και συντήρηση των μεθοριακών πυραμίδων και 
οροσήμων, εκκαθάριση του μεθοριακού αύλακα και της 
5-10 μέτρων μεθοριακής λωρίδας από τις δύο πλευρές 
της μεθοριακής γραμμής στα δυτικά τμήματα των Τομέων 
Πυραμίδων «Α», «Β-1», «Β-2» και «Ο». 

ΕΠΙ ΤΟΥ ΘΕΜΑΤΟΣ «ΤΕΣΣΕΡΑ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή, 
εξέτασε το θέμα της αποκατάστασης των εξαφανισθέ- 
ντων υπ’ αριθ. 33 και 66 οροσήμων και την αποκατάσταση 
της κλίσεως των υπ’ αριθ. 3, 67, 80, 83 και 84 οροσήμων 
του Ερυθροποτάμου. 

Η επιτροπή αποφάσισε την έναρξη από κοινού των ερ¬ 
γασιών για την αποκατάσταση των παραπάνω οροσήμων, 
όπως και των άλλων, που τυχόν θα εξαφανισθούν ή θα 
υποστούν μεταβολή της κλίσης των, το δεύτερο δεκαπεν¬ 
θήμερο του Ιουλίου 1995. Η ακριβής ημερομηνία ενάρ- 
ξεως των εργασιών και ο τόπος συνάντησης της Μικτής 
Ελληνο-Βουλγαρικής Τεχνικής Επιτροπής να καθορισθεί 
στην 57η Τακτική Σύνοδο της ΜΕ-ΒΜΕ. 

ΕΠΙ ΤΟΥ ΘΕΜΑΤΟΣ «ΠΕΝΤΕ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή εξέ¬ 
τασε το θέμα της αποκατάστασης επικοινωνίας με ΡΑΧ 
μεταξύ των προέδρων των δύο αντιπροσωπειών, καθώς 
και μεταξύ των μεθοριακών αντιπροσώπων των τομέων. 

Η Επιτροπή διεπίστωσε ότι κατά μήκος της Ελληνο- 
Βουλγαρικής Μεθορίου όλο και πιο συχνά αναφύονται πε¬ 
ριστατικά, που η ταχεία αμοιβαία πληροφόρηση είναι απο¬ 
φασιστική για την ασφάλεια της κοινής μεθορίου (π.χ. 
πυρκαϊές, πλημμύρες ή άλλου είδους συμφορές και ατυ¬ 
χήματα) και ομόφωνα αποφάσισε την αποκατάσταση επι¬ 
κοινωνίας με ΡΑΧ μεταξύ των Προέδρων των δύο αντιπρο¬ 
σωπειών μέσω των αντιστοίχων Υπουργείων. 

Κατά τις τακτικές συναντήσεις των Μεθοριακών Αντι¬ 
προσώπων το μήνα Δεκέμβριο 1994 ή σε κάποια άλλη από 
τις επόμενες συναντήσεις των, να εξετασθεί η τεχνική δυ¬ 
νατότητα αποκατάστασης παρόμοιας επικοινωνίας με¬ 
ταξύ των και στους τέσσερις τομείς της ελληνο- 
βουλγαρικής μεθορίου, με ιδιαίτερη βαρύτητα στον Γ' το¬ 
μέα. Οι προτάσεις των Μεθοριακών Αντιπροσώπων να 
εξετασθούν κατά την 57η Τακτική Σύνοδο της ΜΕ-ΒΜΕ. 
Συμφωνήθηκε επίσης η αμοιβαία ανταλλαγή, με επιστο¬ 
λές των προέδρων, των αριθμών κλήσεως των τηλεφώνων 
αυτών και των Μεθοριακών Αντιπροσώπων. 


Η χώρα που προτείνει έκτακτη συνάντηση για παρά¬ 
δοση προσώπων από την παραπάνω κατηγορία, τουλάχι¬ 
στον 48 ώρες προ της συναντήσεως, να ενημερώνει με 
επιστολή την άλλη πλευρά για τα διαπιστωθέντα στοιχεία 
των προς παράδοση προσώπων - ονοματεπώνυμα, ημερο¬ 
μηνίες γεννήσεως, εθνικότητα, χρόνο και τρόπο εισόδου 
στη χώρα προς την οποία απευθύνεται η επιστολή (αερο¬ 
πορικώς, σιδηροδρομικούς, οδικώς, θαλασσίως ή πεζή) και 
οποιοδήποτε άλλο στοιχείο. Η επιστολή επίσης να περι¬ 
λαμβάνει κατά το δυνατόν στοιχεία για τον τρόπο, τόπο και 
χρόνο της παραβίασης της ελληνο-βουλγαρικής μεθο¬ 
ρίου. 

ΕΠΙ ΤΟΥ ΘΕΜΑΤΟΣ «ΕΠΤΑ» ΤΗΣ ΗΜΕΡΗΣΙΑΣ 
ΔΙΑΤΑΞΕΩΣ 

Η Μικτή Ελληνο-Βουλγαρική Μεθοριακή Επιτροπή απο¬ 
φάσισε η πεντηκοστή εβδόμη Τακτική Σύνοδος να γίνει το 
δεύτερο δεκαπενθήμερο του μηνός Ιουνίου 1995 στη 
πόλη της ΣΟΦΙΑΣ. 

Το πρωτόκολλο αυτό συντάχθηκε και υπογράφηκε στις 
1 Ιουλίου 1994 στη πόλη της ΘΕΣΣΑΛΟΝΙΚΗΣ σε τέσ¬ 
σερα (4) αντίτυπα, ανά δύο (2) στην ελληνική και βουλγα¬ 
ρική γλώσσα, τα οποία έχουν την αυτή ισχύ και από τα 
οποία οι δύο (2) αντιπροσωπείες αντάλλαξαν από ένα (1) 
αντίτυπο. 


Ο Πρόεδρος 

Της Ελληνικής Αντιπροσωπείας 
στη Μικτή Ελληνο-Βουλγαρική 
Μεθοριακή Επιτροπή 
ΙΩΑΝΝΗΣ ΣΚΟΥΤΕΛΑΚΟΣ 
ΤαξΙαρχος 


Ο Πρόεδρος 

Της Βουλγαρικής Αντιπροσωπείας 
στη Μικτή Ελληνο-Βουλγαρική 
Μεθοριακή Επιτροπή 
ΓΚΕΟΡΓΚΙ ΤΕΤΕΡΕΚΟΒ 
Συνταγματάρχης 


- 4 - 

ΑΝΑ ΚΟΙΝΩΣ ΕΙΣ 

Αριθ. Φ- 0544/18/ΑΣ 557/Μ. 4146 (6) 

Ανακοίνωση για τη θέση σε ισχύ της «Συμφωνίας Ελλάδος 
- Ρουμανίας για συνεργασία του Υπουργείου Δημόσιας 
Τάξης της Ελληνικής Δημοκρατίας και του Υπουργείου 
Εσωτερικών της Ρουμανίας σε θέματα αρμοδιότητάς 
τους» (Βουκουρέστι, 6.6.1992). 

Το Υπουργείο των Εξωτερικών ανακοινώνει ότι, στις 6 
Οκτωβρίου 1994 έλαβε χώρα στο Βουκουρέστι, η ανταλ¬ 
λαγή των εγγράφων επικυρώσεως της Συμφωνίας μεταξύ 
των Κυβερνήσεων της Ελλάδος και της Ρουμανίας για συ¬ 
νεργασία του Υπουργείου Δημόσιας Τάξης της Ελληνικής 
Δημοκρατίας και του Υπουργείου Εσωτερικών της Ρουμα¬ 
νίας σε θέματα αρμοδιότητάς τους, η οποία υπογράφηκε 
στο Βουκουρέστι την 6η Ιουνίου 1992. 

Η παραπάνω Συμφωνία, η οποία κυρώθηκε από τη χώρα 
μας με τον υπ’ αριθ. 2138/1993 Νόμο που δημοσιεύθηκε 
στο υπ' αριθ. 84 Φύλλο της Εφημερίδος της Κυβερνή- 

σεως τεύχος Α' της 28ης ΜαΤου 1993, θα τεθεί σε ισχύ, 
σύμφωνα με τη διάταξη του άρθρου 9 αυτής, την 5η Νοεμ¬ 
βρίου 1994. 

Αθήνα, 2 Νοεμβρίου 1994 

Με εντολή Υπουργού 
Ο Προϊστάμενος της Ε.Ν.Υ. 

Κ. Π. ΟΙΚΟΝΟΜΙΔΗΣ 

-4- 

Αριθ. Φ. 0544/9/ΑΣ 559/Μ. 4251 (7) 

Ανακοίνωση για τη θέση σε ισχύ της Συμφωνίας μεταξύ 
του Υπουργείου Υγείας-Πρόνοιας και Κοινωνικών 
Ασφαλίσεων της Ελληνικής Δημοκρατίας και του 
Υπουργείου Εργασίας και Κοινωνικών Ασφαλίσεων της 
Κυπριακής Δημοκρατίας για συνεργασία στους τομείς 
ευημερίας / πρόνοιας και σε θέματα που αφορούν τα 
άτομα με ειδικές ανάγκες. (Λευκωσία, 28.6.199). 

Το Υπουργείο των Εξωτερικών ανακοινώνει ότι στις 
18 Οκτωβρίου 1994 έλαβε χώρα στην Αθήνα η ανταλλαγή 
των εγγράφων επικυρώσεως της Συμφωνίας μεταξύ του 
Υπουργείου Υγείας Πρόνοιας και Κοινωνικών Ασφαλίσεων 
της Ελληνικής Δημοκρατίας και του Υπουργείου Εργασίας 
και Κοινωνικών Ασφαλίσεων της Κυπριακής Δημοκρατίας 
για συνεργασία στους τομείς ευημερίας, πρόνοιας και σε 
θέματα που αφορούν τα άτομα με ειδικές ανάγκες, η 
οποία υπογράφηκε στη Λευκωσία την 28η Ιουνίου 1993. 


Η παραπάνω Συμφωνία, η οποία κυρώθηκε από τη χώρα 
μας με τον υπ’ αριθ. 2195/1994 Νόμο που δημοσιεύθηκε 
στο υπ’ αριθ. 40 Φύλλο της Εφημερίδας της Κυβερνή- 


σεως τεύχος Α' στις 22 Μαρτίου 1994, τέθηκε σε ισχύ, 
σύμφωνα με τη διάταξη του άρθρου 5 παρ. 1 αυτής, την 
18η Οκτωβρίου 1994. 

Αθήνα, 2 Νοεμβρίου 1994 
Με εντολή Υπουργού 

Ο Προϊστάμενος της Ειδικής Νομικής Υπηρεσίας 
Κ. Π. ΟΙΚΟΝΟΜΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στο Πρ. Δ/γμα 331/6.10.94 αρμοδιότητας Υπουρ¬ 
γείου Υγείας, Πρόνοιας και Κοινωνικών Ασφαλίσεων, σχε¬ 
τικά με αναγνώριση Νοσοκομειακών Μονάδων για ειδί¬ 
κευση των οδοντιάτρων στην ειδικότητα της Γναθογει- 
ρουργικής, το οποίο δημοσιεύτηκε στο ΦΕΚ 175/ 
24.10.94 (τεύχος Α') γίνεται η εξής διόρθωση: 

Από το λανθασμένο 

«Αρθρο 5 

Ο αριθμός των υπεράριθμων ειδικευμένων (στρατιωτι¬ 
κών οδοντιάτρων κ.α.) δεν θα πρέπει να ξεπερνά την ανα¬ 
λογία του ενός σε κάθε 3 τακτικές θέσεις ειδικευμένων, 
εκτός και εάν υπάρχουν κενές τακτικές θέσεις ειδικευο- 
μένων που αυτοδίκαια πληρώνονται από ειδικευόμενους 
των παραπάνω περιπτώσεων.» 

Στο σωστό 

«Άρθρο 5 

Ο αριθμός των υπεράριθμων ειδικευομένων (στρατιωτι¬ 
κών οδοντιάτρων κ.α.) δεν θα πρέπει να ξεπερνά την ανα¬ 
λογία του ενός σε κάθε 3 τακτικές θέσεις ειδικευομένων, 
εκτός και εάν υπάρχουν κενές τακτικές θέσεις εισιδικευο- 
μένων που αυτοδίκαια πληρώνονται από ειδικευόμενους 
των παραπάνω περιπτώσεων». 

(Από το Υπ. Υγείας, Πρόνοιας και Κοιν Ασφαλίσεων 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


